Argumento di ne-konciliebla reveladi

La argumento di ne-konciliebla reveladi dicas ke Deo probable ne existas. Multa religii fondesas sur reveladi. La problemo esas ke ta reveladi inter-kontre-dicas.  On mustas sive aceptar o refuzar adminime un de la reveladi por esar parto di grupo religiala. Tale, aceptar un signifikas refuzar kelka (se ne omna) dil altri. Ecepte ke la revelo esas personala, la sequero mustas fidar la judiko o la rakonti di altri. Mem se la revelo es personala, la sequero ja ignoras la reveladi di ti qui iris ante lu.

Kristani kredas ke Iesu Kristo esas la salvero di la mondo e la filio di Deo; la Judi kredas tam forte kam li ke lo esas ne-vera. Simile, la Islamani kredas ke Deo esas la autoro di la Korano, dum ke la Judi e Kristani ne kredas tale. Esas multa exempli di tala kontrastanta vid-punti. On trovas ordinare ke opinioni dil sequanti di un religio kontre-dicas ta di altri, o un grupo kontre-dicas altra. Anke esas multa Kristana komunioni qui ne konkordas pri multa kozi.

Kategorio:Religio
Kategorio:Ateismo